Document ID: 31995L0056

ΟΔΗΓΙΑ 95/56/ΕΚ ΤΗΣ ΕΠΙΤΡΟΠΗΣ
της 8ης Νοεμβρίου 1995
για την προσαρμογή στην τεχνική πρόοδο της οδηγίας 74/61/ΕΟΚ του Συμβουλίου σχετικά με την παράνομη χρήση των μηχανοκίνητων οχημάτων (αντικλεπτικά συστήματα)
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας ύποψη:
τη συνθήκη ίδρυσης της Ευρωπαϊκής Κοινότητας, και ιδίως το άρθρο 100α,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2), και ιδίως το άρθρο 13 παράγραφος 2,
την οδηγία 74/61/ΕΟΚ του Συμβουλίου της 17ης Δεκεμβρίου 1973 για την προσέγγιση των νομοθεσιών των κρατών μελών σχετικά με τις διατάξεις προστασίας από την παράνομη χρήση των μηχανοκίνητων οχημάτων (3), και ιδίως το άρθρο 5,
Εκτιμώντας:
ότη η οδηγία 74/61/ΕΟΚ είναι μία από τις ειδικές οδηγίες της διαδικασίας έγκρισης τύπου ΕΚ που θεσπίστηκε με την οδηγία 70/156/ΕΟΚ 7 ότι, συνεπώς, οι διατάξεις καθώς και οι εξαιρέσεις της οδηγίας 70/156/ΕΟΚ που αφορούν τα συστήματα, τα κατασκευαστικά στοιχεία και τις ιδιαίτερες τεχνικές μονάδες των οχημάτων ισχύουν στην παρούσα οδηγία 7
ότι, ιδίως, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν κάθε ειδική οδηγία να συνοδεύεται από φάκελο του κατασκευαστή, ο οποίος να περιέχει τα ειδικά άρθρα του παραρτήματος I της εν λόγω οδηγίας, όπως και ένα πιστοποιητικό έγκρισης τύπου βασισμένο στο παράρτημα VI για να διευκολυνθεί η μηχανογράφηση της εν λόγω έγκρισης τύπου 7
ότι, με βάση την αποκτηθείσα πείρα και την εξέλιξη της τεχνικής και, ιδίως, με βάση τον κανονισμό της οικονομικής επιτροπής για την Ευρώπη των Ηνωμένων Εθνών κρίνεται σκόπιμο να προσαρμοσθούν πλέον οι απαιτήσεις σχετικά με τις προαναφερθείσες διατάξεις, με την προσθήκη προδιαγραφών για τα συστήματα συναγερμού και κινητοποίησης 7
ότο το ακουστικό σήμα του συστήματος συναγερμού μπορεί να εκπέμπεται από ηχητικές προειδοποιητικές διατάξεις, όπως ορίζει η οδηγία 70/388/ΕΟΚ του Συμβουλίου (4) 7
ότι άλλα μέτρα ασφαλείας, όπως η μονδάλωση των θυρών και του χώρου αποσκευών, θα ληφθούν αργότερα προκειμένου να ενισχυθούν ακόμη περισσότερο τα μέσα αποτροπής της παράνομης χρήσης των οχημάτων 7 ότι, επιπλέον, οι διατάξεις της παρούσας οδηγίας πρέπει να επανεξετασθούν μετά από σύντομο χρονικό διάστημα για να καταστούν ακόμη αυστηρότερες και να καλύπτουν, μεταξύ άλλων, και άλλα οχήματα 7 ότι η Επιτροπή θα συντάξει σχετική έκθεση σε διάστημα το αργότερο έως το Δεκέμβριο του 1996 συνοδευόμενη, εφόσον χρειασθεί, από νέες προτάσεις 7
ότι, με τις διατάξεις της παρούσας οδηγίας, συμφωνεί η επιτροπή για την προσαρμογή στην τεχνική πρόοδο που συγκροτήθηκε από την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Τα άρθρα της οδηγίας 74/61/ΕΟΚ τροποποιούνται ως εξής:
- στο άρθρο 1, οι όροι «. . ., με ή χωρίς αμάξωμα, . . .» αντικαθίστανται από τους όρους «. . ., πλήρες ή ημιτελές, . . .» και οι όροι «. . . των οχημάτων που κινούνται επί σιδηροτροχειών, των γεωργικών ελκυστήρων και μηχανημάτων και της μηχανολογικής εγκατάστασης.» αντικαθίστανται από τους όρους «. . . των οχημάτων που κίνουνται επί σιδηροτροχιών και των γεωργικών και δασικών ελκυστήρων και όλων των κινητών μηχανημάτων.»,
- στα άρθρα 2 και 3, οι όροι «παράρτημα I» αντικαθίστανται από τους όρους «τα σχετικά παραρτήματα»,
- στο άρθρο 4, οι όροι «σημείο 2.2 του παραρτήματος I» αντικαθίστανται από τους όρους «τα σχετικά παραρτήματα»,
- στο άρθρο 5, οι όροι «παραρτήματα I και II» αντικαθίστανται από τους όρους «τα παραρτήματα».
2. Πριν τα παραρτήματα προστίθεται κατάλογος παραρτημάτων, και τα παραρτήματα της οδηγίας 74/61/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
1. Από 1ης Μαΐου 1996, τα κράτη μέλη δεν μπορούν:
- να αρνηθούν, για έναν τύπο μηχανοκίνητου οχήματος, έναν τύπο συστήματος ακινητοποίησης ή συναγερμού, να χορηγούν έγκριση ΕΟΚ τύπου ή να χορηγούν εθνική έγκριση τύπου ή
- να απαγορεύουν την ταξινόμηση, την πώληση ή τη θέση σε κυκλοφορία οχημάτων ή την πώληση ή την τοποθέτηση συστημάτων ακινητοποίησης ή συναγερμού,
σε θέματα σχετικά με τις διατάξεις προστασίας από την παράνομη χρήση των μηχανοκίνητων οχημάτων εφόσον οι διατάξεις αυτές πληρούν τις απαιτήσεις της οδηγίας 74/61/ΕΟΚ, όπως τροποποιείται από την παρούσα οδηγία.
2. Από 1ης Ιανουαρίου 1997, τα κράτη μέλη:
- δεν χορηγούν πλέον την έγκριση ΕΟΚ τύπου και
- μπορούν να αρνηθούν την εθνική έγκριση τύπου,
για έναν τύπο οχήματος για λόγους που αφορούν τις διατάξεις προστασίας από την παράνομη χρήση ή για έναν τύπο συστήματος ακινητοποίησης ή συναγερμού, εφόσον αυτές δεν πληρούν τις απαιτήσεις της οδηγίας 74/61/ΕΟΚ, όπως τροποποιείται από την παρούσα οδηγία.
3. Από 1ης Οκτωβρίου 1998, τα κράτη μέλη:
- θεωρούν τα πιστοποιητικά συμμόρφωσης που συνοδεύουν τα νέα οχήματα βάσει της οδηγίας 70/156/ΕΟΚ ως μη ισχύοντα πλέον για τους σκοπούς του άρθρου 7 παράγραφος 1 της εν λόγω οδηγίας,
- μπορούν να αρνηθούν την ταξινόμηση, την πώληση και τη θέση σε κυκλοφορία νέων οχημάτων που δεν συνοδεύονται από πιστοποιητικό συμμόρφωσης βάσει της οδηγίας 70/156/ΕΟΚ και
- μπορούν να απορρίπτουν την πώληση ή τη θέση σε κυκλοφορία νέων συστημάτων ακανητοποίησης ή συναγερμού,
σε θέματα που αφορούν τις διατάξεις προστασίας από την παράνομη χρήση, εφόσον δεν πληρούνται οι απαιτήσεις της οδηγίας 74/61/ΕΟΚ, όπως τροποποιείται από την παρούσα οδηγία.
4. Από 1ης Οκτωβρίου 1998, οι απαιτήσεις της παρούσας οδηγίας που αφορούν τα συστήματα ακινητοποίησης και συναγερμού ως κατασκευαστικά στοιχεία ή ιδιαίτερες τεχνικές μονάδες ισχύουν για τους σκοπούς του άρθρου 7 παράγραφος 2 της οδηγίας 70/156/ΕΟΚ.
Άρθρο 3
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν την 1η Μαΐου 1996 και ενημερώνουν σχετικά αμέσως την Επιτροπή.
2. Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.
3. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στο πεδίο που καλύπτει η παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 8 Νοεμβρίου 1995.

Labels: 7
8